ทเวนตีวันไพล็อตส์

ทเวนตีวันไพล็อตส์ (, มักเขียนตัวพิมพ์เล็กทั้งหมดหรือ TWENTY ØNE PILØTS) เป็นวงดูโอสัญชาติอเมริกันจากเมืองโคลัมบัส รัฐโอไฮโอ วงก่อตั้งในปี ค.ศ. 2009 ประกอบด้วยสมาชิกคือ ไทเลอร์ โจเซฟและจอช ดัน พวกเขาออกผลงานอัลบั้มด้วยตัวเองในชื่อชุด Twenty One Pilots (ค.ศ. 2009) และ Regional at Best (ค.ศ. 2011) ก่อนจะเซ็นสัญญากับค่ายฟิลด์บายราเมน (Fueled by Ramen) ในปี ค.ศ. 2012 และออกอัลบั้มที่สาม Vessel ในปี ค.ศ. 2013 ทเวนตีวันไพล็อตส์เป็นที่รู้จักจากอัลบั้มที่สี่ Blurryface (2015) ซึ่งมีซิงเกิล "Stressed Out" (อันดับที่ 2 ในบิลบอร์ดฮอต 100),  "Ride" (อันดับที่ 5 ในบิลบอร์ดฮอต 100), "Heathens" (อันดับที่ 2 ในบิลบอร์ดฮอต 100)

ในปี ค.ศ. 2018 วงออกอัลบั้มที่ห้า Trench มีซิงเกิลนำคือ "Jumpsuit" และ "Nico and the Niners" อัลบั้มนี้ได้รับการตอบรับส่วนใหญ่ไปในทางที่ดี โดยนิตยสาร เคอร์แรง! ให้ 4 ดาวจาก 5 ดาว ในขณะที่เว็บไซต์เมทาคริติกให้คะแนน 81 จาก 100 คะแนน โดยอิงจาก 6 ความเห็น

ในปี ค.ศ. 2021 วงออกอัลบั้มที่หก Scaled and Icy โดยมีซิงเกิลนำ "Shy Away" ที่เผยแพร่เมื่อวันที่ 7 เมษายน ค.ศ. 2021

อ้างอิง

แหล่งข้อมูลอื่น 

วงกลุ่มสองสัญชาติอเมริกัน
กลุ่มดนตรีที่ก่อตั้งในปี พ.ศ. 2552
กลุ่มดนตรีอินดี้ป็อปสัญชาติอเมริกัน
กลุ่มดนตรีฮิปฮอปสัญชาติอเมริกัน
กลุ่มดนตรีร็อกสัญชาติอเมริกัน
กลุ่มดนตรีจากรัฐโอไฮโอ